Valsts sabiedrība ar ierobežotu atbildību

**TRAUMATOLOĢIJAS UN ORTOPĒDIJAS SLIMNĪCA**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSar 2018. gada 25. oktobraVSIA “Traumatoloģijas un ortopēdijas slimnīca” iepirkuma komisijas sēdes protokolu Nr. 01-8.2/57 |

NOLIKUMS

Iepirkuma procedūrai

**„Sadzīves atkritumu apsaimniekošana un transportēšana”,**

identifikācijas Nr. VSIA TOS 2018/31MP

1. **Pasūtītājs** ir:

Valsts sabiedrība ar ierobežotu atbildību „Traumatoloģijas un ortopēdijas slimnīca”, reģistrācijas Nr. 40003410729, adrese - Duntes 22, Rīga, LV-1005 (turpmāk - Slimnīca).

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 25. oktobra rīkojumu Nr. 01‑6/140 apstiprināta Iepirkuma komisija.
2. Iepirkuma procedūras nolikums un tā pielikumi izstrādāti saskaņā ar Publisko iepirkumu likuma 9. pantu.
3. Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā. Piegādātājs - fiziska vai juridiska persona, šāda personu apvienība jebkurā to kombinācijā, kas attiecīgi piedāvā tirgū sniegt pakalpojumus.
4. Finansēšanas avots - Slimnīcas budžeta līdzekļi.
5. **Iepirkuma priekšmets –** sadzīves atkritumu apsaimniekošana un transportēšana (turpmāk – pakalpojumi), saskaņā ar tehniskās specifikācijas prasībām, kas pievienotas Nolikuma **pielikumā Nr. 2**.
6. **CPV kods:** [90511000-2](http://www.iub.gov.lv/iubcpv/parent/9084/clasif/main/).
7. Pretendentam piedāvājums jāiesniedz pilnā apjomā un vienā variantā.
8. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehnisko specifikāciju prasībām, un kura cena ir viszemākā.
9. **Līguma izpildes vieta** ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22. Ar iepirkuma procedūras uzvarētāju Pasūtītājs slēgs iepirkuma līgumu uz 12 (divpadsmit) mēnešiem vai līdz līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.

# Piedāvājumu iesniegšana:

* 1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

VSIA “Traumatoloģijas un ortopēdijas slimnīca”

Duntes iela 22, Rīga, LV-1005

*Pretendenta nosaukums, reģistrācijas numurs un juridiskā adrese*

Iepirkuma procedūra **„Sadzīves atkritumu apsaimniekošana un transportēšana”.**

iepirkuma identifikācijas Nr. VSIA TOS 2018/31MP.

Atzīme “Atvērt tikai iepirkuma komisijas klātbūtnē”.

* 1. Ieinteresētais piegādātājs nodrošina piedāvājuma saņemšanu līdz 12.1. punktā minētā termiņa beigām neatkarīgi no piedāvājuma iesniegšanas vai nosūtīšanas veida.
	2. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
	3. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar Publisko iepirkumu likumu un citiem normatīvajiem aktiem.
1. **Piedāvājuma iesniegšanas vieta:**
	1. Piedāvājums jāiesniedz līdz **2018. gada 5. novembrim plkst. 11:00** VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, pretendentam ierodoties personīgi (administratīvā korpusa 2. stāvā), vai nosūtot pa pastu.
	2. Pretendentam jāiesniedz piedāvājums par tehniskā specifikācijā norādīto iepirkuma priekšmetu pilnā apjomā.
	3. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.
	4. Piedāvājumi, kas iesniegti nolikumā noteiktajā kārtībā, netiek atdoti atpakaļ pretendentiem.
	5. Ja aploksne nav noformēta atbilstoši 11. punkta prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
	6. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.
	7. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
	8. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu.
	9. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 12.1. punktā norādītajā adresē ne vēlāk kā līdz 12.1. punktā minētajam datumam un laikam, slēgtā aploksnē. Uz aploksnes jābūt 11. punktā norādītai informācijai un papildu norādei "GROZĪJUMI" vai "ATSAUKUMS".
	10. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.

**Piedāvājumu atvēršana**

1. Piedāvājumu atvēršana:
	1. Piedāvājumi tiks atvērti **2018. gada 5. novembrī plkst. 11:00**, VSIA „Traumatoloģijas un ortopēdijas slimnīca”, Duntes ielā 22, Rīgā (administratīvā korpusa 2. stāvā) **slēgtā sanāksmē**.
	2. Uzsākot iepirkuma procedūru, iepirkuma komisijas locekļi ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25. panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
	3. Piedāvājuma atvēršana tiek protokolēta, kurā norāda pretendenta nosaukumu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
	4. Kad iepirkuma procedūras Nolikumā noteiktajā termiņā iesniegtais piedāvājums atvērts, piedāvājuma atvēršanas sanāksmi slēdz. Pēc pretendenta pieprasījuma, 3 (trīs) darba dienu laikā pēc piedāvājuma atvēršanas sanāksmes, Pasūtītājs izsniedz pretendentam šīs sanāksmes protokola kopiju.

**Kontaktpersonas:**

1. Par iepirkuma procedūras nolikumu - galvenā iepirkumu speciālista palīdze Liāna Jaunzeme, Duntes iela 22, Rīga, tālr. 67399244, fakss 67392348, e-pasts: Liana.Jaunzeme@tos.lv, iepirkuma procedūras tehnisko specifikāciju – energo un saimniecības nodaļas vadītājs Dainis Kalniņš, tālr. 29215262, e-pasts: Dainis.Kalnins@tos.lv.
2. **Prasības pretendentam dalībai iepirkuma procedūrā:**
	1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
	2. Pasūtītājs **izslēdz** Pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka **piedāvājumu iesniegšanas termiņa pēdējā dienā** vai **dienā, kad pieņemts lēmums par iespējamu iepirkuma līguma slēgšanas tiesību piešķiršanu**, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā, valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 15.2.1.-15.2.3. punktu nosacījumi.
		5. pretendents ir ārzonā reģistrēta juridiskā persona vai personu apvienība.
	3. 15.2.1., 15.2.2. un 15.2.3. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
3. **Prasības pretendentu piedāvājuma noformējumam un iesniegšanas kārtībai**
	1. Piedāvājums sastāv no šādām daļām:
		1. pretendenta atlases dokumenti;
		2. tehniskais piedāvājums (tehniskā piedāvājuma forma);
		3. finanšu piedāvājums (finanšu piedāvājuma forma).
	2. Visi ar pretendenta **atlasi, tehnisko piedāvājumu un finanšu piedāvājumu saistītie dokumenti** jāiesniedz datordrukā, latviešu valodā ar satura rādītāju. Dokumenti jānoformē saskaņā ar 04.09.2018. Ministru kabineta noteikumiem Nr. 558 "Dokumentu izstrādāšanas un noformēšanas kārtība" un Dokumentu juridiskā spēka likumu. Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
	3. Iesniedzot dokumentu kopijas, katra dokumenta kopija pretendentam jāapliecina normatīvajos aktos noteiktajā kārtībā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	4. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.

**Pretendenta atlases dokumenti**

1. Pretendenta **pieteikums** iepirkuma procedūrai (saskaņā ar pielikumu Nr. 1). Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas (pievienojot attiecīgu pilnvaru). Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu;
2. Pretendenta pieredzes saraksts (saskaņā ar pielikumu Nr. 6), kas apliecina, ka pretendentam pēdējo 3 (trīs) gadu laikā ir pieredze ne mazāk kā 3 (trīs) līdzvērtīga rakstura līguma izpildē, tas ir, pretendents ir sniedzis līdzvērtīgus pakalpojumus (vismaz 300 t sadzīves atkritumu apsaimniekošana un izvešana gadā viena līguma ietvaros) citiem pasūtītājiem. Pretendenti, kas dibināti vēlāk, norāda atbilstošu pieredzi par nostrādāto laiku.
3. Normatīvajos aktos noteiktā kārtībā izsniegta atļauja (kopija) atkritumu apsaimniekošanas pakalpojumu sniegšanai, kas apliecina pretendenta tiesības sniegt attiecīgus atkritumu apsaimniekošanas pakalpojumus, kas norādīti Tehniskajā specifikācijā.
4. Pretendenta ar pašvaldību noslēgts līgums (kopija), kas apliecina pretendenta tiesības Rīgas pašvaldības teritorijā veikt atkritumu apsaimniekošanu.
5. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1., 15.2.2. vai 15.2.5. punktā minēto apstākļu dēļ, Pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1. un 15.2.5. punktā minētajiem faktiem — no Uzņēmumu reģistra,

b) par 15.2.2. punktā minēto faktu — no Valsts ieņēmumu dienesta un Latvijas pašvaldībām.

Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**Tehniskais un finanšu piedāvājums**

1. Tehnisko piedāvājumu pretendents sagatavo saskaņā ar Tehniskās specifikācijas prasībām (pielikums Nr. 2), aizpildot tehniskā piedāvājuma formu (pielikums Nr. 3).
2. Finanšu piedāvājumu Pretendents sagatavo saskaņā ar Finanšu piedāvājuma formu (pielikums Nr. 4). Finanšu piedāvājumā jānorāda:
	1. cena, kas izteikta Latvijas naudas vienībā – *euro* (EUR);
	2. piedāvāto pakalpojumu cena bez PVN un ar PVN, piedāvājuma kopējā cena bez PVN un ar PVN.
	3. cenā jābūt iekļautām pilnīgi visām izmaksām, atlaidēm, kā arī visiem nodokļiem (izņemot PVN) un nodevām, ja tādas ir paredzētas, kas saistītas ar pakalpojumu sniegšanu.
3. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistītas ar pakalpojumu sniegšanu.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājuma iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu iepirkuma komisija veic slēgtā sanāksmē.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, piedāvājumu salīdzināšanai.

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 (trīs) darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

**Iepirkuma procedūras izbeigšana vai pārtraukšana**

1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācijas apmaiņa**

1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. Pretendentam ir pienākums sekot līdzi publicētajai informācijai pasūtītāja mājas lapā [www.tos.lv](http://www.tos.lv) attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Informācija par līgumu un tā noslēgšanu**

1. **Iepirkuma līguma slēgšana:**
	1. Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu (pielikums Nr. 5).
	2. Desmit darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
3. Ja izraudzītais Pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sastādīts latviešu valodā. Nolikums sastāv no Nolikuma teksta uz 7 lpp. un 6 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai;

Pielikums Nr. 2 – Tehniskā specifikācija;

Pielikums Nr. 3 – Tehniskā piedāvājuma forma;

Pielikums Nr. 4 – Finanšu piedāvājuma forma;

Pielikums Nr. 5 – Līguma projekts;

Pielikums Nr. 6 – Pretendenta pieredzes saraksts.

Iepirkuma komisijas priekšsēdētāja I. Rantiņa

**Pielikums Nr. 1**

Iepirkuma procedūra

**„Sadzīves atkritumu apsaimniekošana un transportēšana”**

Iepirkuma identifikācijas Nr. VSIA TOS 2018/31MP

**PIETEIKUMS iepirkuma procedūrai**

|  |  |
| --- | --- |
| **Uzņēmuma nosaukums**: |  |
| **Reģistrācijas Nr.** |  |
| **Amatpersona**: |  |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties iepirkuma procedūrā **„Sadzīves atkritumu apsaimniekošana un transportēšana”** (iepirkuma identifikācijas Nr. VSIA TOS 2018/31MP), ko rīko Pasūtītājs – valsts sabiedrība ar ierobežotu atbildību ***“Traumatoloģijas un ortopēdijas slimnīca”,*** reģistrācijas Nr. 40003410729, juridiskā adrese Duntes iela 22, Rīga, LV-1005, un apliecinām, ka:

1. ka pretendenta saimnieciskā darbība nav apturēta vai pārtraukta;
2. ka visa piedāvājumā sniegtā informācija un ziņas ir patiesas;
3. ka esam iepazinušies un piekrītam pievienotā iepirkuma līguma projektam un esam gatavi līguma tiesību piešķiršanas gadījumā noslēgt līgumu ar Pasūtītāju saskaņā ar pievienotā Līguma projekta tekstu.
4. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

 *(uzņēmuma (uzņēmējsabiedrības) vadītājs vai pilnvarotais pārstāvis)*

 Z.v.

|  |  |
| --- | --- |
| **Uzņēmuma adrese** |  |
| Telefons, fakss, e-pasta adrese: |  |
| Uzņēmuma bankas rekvizīti: |  |

2018.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr. 2**

Iepirkuma procedūras

**„Sadzīves atkritumu apsaimniekošana un transportēšana”**

Identifikācijas Nr. VSIA TOS 2018/31MP

**Tehniskā specifikācija**

1. **Iepirkuma priekšmets:** sadzīves atkritumu apsaimniekošana un transportēšana.
2. **Paredzamais darbu apjoms un nosacījumi**: orientējošais savācamo un uz deponēšanas vietu aizvedamo sadzīves atkritumu daudzums gadā – 300 t. Paredzamais atkritumu izvešanas apjoms norādīts informatīvā nolūkā, un Pasūtītājs pēc nepieciešamības var to palielināt vai samazināt.
3. **Prasības pakalpojuma sniedzējam:**
	1. Pretendents sniedz pakalpojumu ar savu personālu, specializēto transportu un aprīkojumu, kas nerada apdraudējumu cilvēka dzīvībai, veselībai, videi.
	2. Līguma izpildes laikā Pretendents atbild par Latvijas Republikā spēkā esošo darba drošības tehnikas, darba aizsardzības, vides aizsardzības, valsts ugunsdrošības un citu noteikumu, kas attiecas uz pakalpojuma izpildes kārtību un kvalitāti, ievērošanu.
	3. Pakalpojuma sniedzējam ir jānodrošina atbilstošas kvalifikācijas un normatīvajos aktos noteiktajā kārtībā nodarbināts personāls, kas atbildīgs par visu tehniskajā specifikācijā noteikto prasību savlaicīgu un kvalitatīvu izpildi.
	4. Pretendentam, Pasūtītāja teritorijā, atbilstoši Pasūtītāja vajadzībām, jānodrošina cieto sadzīves atkritumu konteineru uzstādīšana un uzturēšana tehniskajā kārtībā un bojāto sadzīves atkritumu konteineru nekavējošu nomaiņa.
	5. Konteineriem ir jābūt slēdzamiem, dzeltens konteiners – plastmasai, zaļš konteiners – stiklam, zils konteiners – papīram, kā arī jānodrošina atkritumu šķirošanai paredzēto konteineru marķēšanu ar noturīgām uzlīmēm (uzlīmes minimālais izmērs A4 formāts – 210x297 mm), uz kurām norādīts atkritumu veids un atkrituma veida vizuālais attēlojums.
	6. Pasūtītāja teritorijā izvietojami tikai marķēti sadzīves atkritumu konteineri, uz marķējuma norādot sadzīves atkritumu apsaimniekotāja nosaukumu, adresi, kontakttālruni.
	7. Pretendents sadzīves atkritumu konteineru novietošanas vietas saskaņo ar Pasūtītāju.
	8. Pretendentam jānodrošina visu konteineru mazgāšanu un dezinfekciju vismaz 2 (divas) reizes gadā (maijā un oktobrī) ārpus Pasūtītāja teritorijas. Mazgāšanas un dezinfekcijas laikā, Pretendents nodrošina konteineru aizvietošanu ar maiņas konteineriem bez maksas, Mazgāšanas un dezinfekcijas rezultātā konteineriem jābūt tīriem, bez smakām un dezinficētiem. Pretendents Pasūtītājam iesniedz rakstisku atskaiti par veikto konteineru mazgāšanu un dezinfekciju.
	9. Pakalpojuma sniedzējam ir jānodrošina bez maksas sadzīves atkritumu konteineru dezinsekcija un deratizācijas pasākumi, lai nepieļautu patogēnās mikrofloras, insektu un grauzēju vairošanos atkritumu tvertnēs.
	10. Pretendents apņemas norādītajos grafikos, termiņos un adresēs veikt Pasūtītāja savākto atkritumu izvešanu un utilizāciju ar šim nolūkam paredzētu specializētu autotransportu.
	11. Uz līguma noslēgšanas brīdi Pretendenta īpašumā, valdījumā vai lietošanā jābūt specializētai tehnikai. Specializētiem transporta līdzekļiem jābūt atbilstošiem Eiropas Savienības un Latvijas Republikas normatīvo aktu prasībām un standartiem, jāatbilst vismaz „EURO IV” emisijas standartu prasībām. Līguma izpildes gaitā nav pieļaujama tādas tehnikas izmantošana, kas neatbilst šajā punktā norādītajām prasībām, izņemot gadījumu, kad īslaicīgu remonta darbu veikšanas dēļ nepieciešama īslaicīga (līdz 2 (divām) darba dienām) tehnikas aizstāšana.
	12. Pakalpojuma sniedzējam ir jānodrošina sadzīves atkritumu konteineru laukumu sakopšana pēc sadzīves atkritumu savākšanas – iekraušanas procesa rezultātā izbirušie atkritumi Pretendentam ir jāsavāc, kā arī atkritumu konteineri ir jānovieto to sākotnējā izvietojumā.
	13. Pretendents nodrošina cieto sadzīves atkritumu svēršanu ar sertificētām ierīcēm, katru reizi pie atkritumu savākšanas un ikmēneša atskaišu iesniegšanu par sniegto pakalpojuma apjomu tonnās.
	14. Pretendentam ir jānodrošina izvedamo atkritumu uzskaites sistēma un jāsagatavo atskaites par iepriekšējā mēnesī faktiski izvesto atkritumu daudzumu (pa datumiem). Atskaite jāiesniedz Pasūtītājam apstiprināšanai.
	15. Pretendentam jānodrošina Pasūtītājam sadzīves atkritumu apsaimniekošanas pakalpojumu sniegšanas nepārtrauktība.
	16. Gadījumā, ja Pasūtītājam nepieciešami papildus konteineri šķiroto atkritumu savākšanai, Pretendents tos nodrošina bez maksas.
4. **Šķiroto sadzīves atkritumu, tai skaitā izlietoto iepakojumu (kartons, papīrs, plēve, PET) savākšana un izvešana**

|  |  |
| --- | --- |
| **Nr. p. k.** | **Plānotais konteineru skaits, viena konteinera tilpums, izvešanas periods** |
| **4.1.** | **NEŠĶIROTIE CIETIE SADZĪVES ATKRITUMI** Slimnīcas teritorijā – 9 (deviņi) konteineri ar tilpumu ne mazāk kā 1,1 m3 ar 4 ritenīšiem un blīvi aizveramu vāku. Atkritumu konteineriem ir jābūt marķētiem, norādot atkritumu tipu, atkritumu apsaimniekotāja nosaukumu Konteineru izvešanas periodiskums – 3 (trīs) reizes nedēļā (pirmdienās, trešdienās, piektdienās). |
| **4.2.** | **STIKLS** Slimnīcas teritorijā – 1 (viens) konteineri ar tilpumu ne mazāk kā 0,660 m3 – ar 4 ritenīšiem un blīvi aizveramu vāku. Atkritumu konteineriem ir jābūt slēgtiem, marķētiem, norādot atkritumu tipu atkritumu apsaimniekotāja nosaukumu. Konteinera izvešanas periodiskums – 1 (vienu) reizi mēnesī (pēc pieprasījuma). |
| **4.3.** | **KARTONS/PAPĪRS** Slimnīcas teritorijā –3 (trīs) konteineri ar tilpumu ne mazāk kā 1,1 m3 – ar 4 ritenīšiem un vāku. Atkritumu konteineriem ir jābūt slēgtiem, marķētiem, norādot atkritumu tipu atkritumu apsaimniekotāja nosaukumu. Konteineru izvešanas periodiskums – divas reizes nedēļā (otrdienās, piektdienās). |
| **4.4.** | **PLASTMASA** Slimnīcas teritorijā – 1 (viens) konteineri ar tilpumu ne mazāk kā 0,660 m3 – ar 4 ritenīšiem un blīvi aizveramu vāku. Atkritumu konteineriem ir jābūt slēgtiem, marķētiem, norādot atkritumu tipu atkritumu apsaimniekotāja nosaukumu. Konteinera izvešanas periodiskums – 1 (vienu) reizi nedēļā. |

1. **Pakalpojuma sniedzējam ir jāiesniedz šāda papildus informācija:**
	1. Par tehnisko nodrošinājumu – transportu, iekārtām, aprīkojumu un citu tehnisko nodrošinājumu, kas nepieciešams pakalpojuma sniegšanai;
	2. Pakalpojuma sniegšanas laika grafiks.

**Pielikums Nr. 3**

Iepirkuma procedūras

**„Sadzīves atkritumu apsaimniekošana un transportēšana”**

Identifikācijas Nr. VSIA TOS 2018/31MP

**Tehniskā piedāvājuma forma**

**Pretendents:**

|  |  |  |
| --- | --- | --- |
| **Nosaukums** | **reģistrācijas Nr.** | **juridiskā adrese** |
|  |  |  |

piedāvā sniegt Pasūtītājam iepirkuma procedūras „**Sadzīves atkritumu apsaimniekošana un transportēšana**” nolikuma un tā Tehniskās specifikācijas atbilstošus pakalpojumus:

|  |  |  |
| --- | --- | --- |
| **Prasības Nr. p.k.** | **Tehniskās prasības** | **Pretendenta piedāvājums atbilstoši tehniskās specifikācijas prasībām** |
|  | *(Jānorāda atbilstoši iepirkuma procedūras nolikuma Pielikumam Nr.2)* |  |
|  |  |  |
|  |  |  |

Uzņēmuma vadītājs (pilnvarotā persona) (paraksts)

 \_\_ / \_\_ / \_\_\_\_ Z.v.

***Tehniskais piedāvājums pretendentam jāiesniedz arī elektroniskā formā –CD-R diskā vai citā datu nesējā***

**Pielikums Nr. 4**

Iepirkuma procedūras

**„Sadzīves atkritumu apsaimniekošana un transportēšana”**

Identifikācijas Nr. VSIA TOS 2018/31MP

**Finanšu piedāvājuma forma**

Pretendents

|  |  |  |
| --- | --- | --- |
| **Nosaukums** | **reģistrācijas Nr.** | **adrese** |
|  |  |  |

###### piedāvā sniegt iepirkuma procedūras „Sadzīves atkritumu apsaimniekošana un transportēšana” nolikuma un tā 2.pielikuma „Tehniskā specifikācija” prasībām atbilstošus Pakalpojumus par šādām cenām:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. p.k. | Pakalpojums | Mērvienības nosaukums | Cena EUR (bez PVN) par vienu m3 | Cena EUR (ar PVN)par m3 | Konteineru skaits | **Kopējā cena EUR (bez PVN)** par vienu atkritumu izvešanas reizi | **Kopējā cena EUR (ar PVN)** par vienu atkritumu izvešanas reizi | Konteineru izvešanas reizes gadā |
|  |  | m3 |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |
| **Kopējā piedāvājuma summa 12 mēnešiem bez PVN** |  |  |  |
| **Kopējā piedāvājuma summa 12 mēnešiem ar PVN** |  |  |  |

Uzņēmuma vadītājs (pilnvarotā persona) (paraksts)

\_\_ / \_\_ / \_\_\_\_ Z.v.

(diena/mēnesis/gads)

***(Finanšu piedāvājums jāiesniedz arī elektroniskā formā – CD-R diskā vai citā datu nesējā MS Excel faila formātā)***

**Pielikums Nr. 5**

Iepirkuma procedūras

**„Sadzīves atkritumu apsaimniekošana un transportēšana”**

Identifikācijas Nr. VSIA TOS 2018/31MP

###### Iepirkuma līguma projekts

Rīgā, 2018. gada \_\_\_.\_\_\_\_\_\_.

**Valsts sabiedrība ar ierobežotu atbildību “Traumatoloģijas un ortopēdijas slimnīca”**, reģistrācijas Nr. 40003410729, juridiskā adrese - Duntes iela 22, Rīga (turpmāk – Pasūtītājs), tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri rīkojas uz Statūtu pamata, no vienas puses, un

 \_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, juridiskā adrese - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_, no otras puses, abi kopā turpmāk Puses,

*pamatojoties uz iepirkuma procedūras “Sadzīves atkritumu apsaimniekošana un transportēšana”, identifikācijas Nr. VSIA TOS 2018/31MP (turpmāk – Konkurss), rezultātiem*, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod, bet izpildītājs apņemas ar savu personālu, transportu un aprīkojumu apņemas veikt sadzīves atkritumu (turpmāk – atkritumi) apsaimniekošanu, tas ir, savākšanu, uzglabāšanu, pārvadāšanu un transportēšanu līdz noglabāšanas vai šķirošanas vietai u.c. (turpmāk – Pakalpojumi), saskaņā ar Tehnisko piedāvājumu (pielikums Nr. 1), Finanšu piedāvājumu (pielikums Nr. 2) un Pakalpojuma sniegšanas laika grafiku (pielikums Nr. 3).
	2. Izpildītājam ir saistoša visa Konkursa dokumentācija.
2. **Līguma summa un samaksas kārtība**
	1. Kopējā Līguma summa ir \_\_\_\_\_\_\_\_\_\_\_\_ EUR (\_\_\_\_\_\_\_eiro \_\_\_ centi) bez pievienotās vērtības nodokļa (turpmāk – PVN) PVN. Pievienotās vērtības nodoklis nav Līguma priekšmeta daļa, tas tiek aprēķināts un maksāts atbilstoši attiecīgajā maksāšanas brīdī normatīvajos aktos noteiktajai likmei.
	2. Pakalpojuma cenā ir iekļauti visi nodokļi, kā arī citi izdevumi, kas rodas Izpildītājam sakarā ar Pakalpojuma sniegšanu.
	3. Visi papildus izdevumi, kuri var rasties Izpildītājam saskaņā ar šo Līgumu, iepriekš rakstiski jāsaskaņo ar Pasūtītāju. Gadījumā, ja papildus izdevumi netika iepriekš rakstiski saskaņoti ar Pasūtītāju, tie Izpildītājam netiek atlīdzināti.
	4. Pasūtītājs 1 (vienu) reizi mēnesī izraksta Pasūtītājam rēķinu par sniegtajiem Pakalpojumiem un iesniedz to Pasūtītājam kopā ar ikmēneša atskaiti par sniegtā Pakalpojuma apjomu (tonnās).
	5. Puses vienojas, ka Izpildītājs rēķinus un aktus par savstarpējo norēķinu salīdzināšanu ir tiesīgs sagatavot elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu elektroniskā formā ir nosūtāmi uz Pasūtītāja elektroniskā pasta adresi – tos@tos.lv .
	6. Pasūtītājs samaksu par kvalitatīvi sniegtajiem Pakalpojumiem veic 45 (četrdesmit piecu) dienu laikā no rēķina saņemšanas dienas.
	7. Izpildītājs sniedz pakalpojumu par Konkursā piedāvāto cenu (pielikums Nr. 2) visā Līguma darbības laikā.
	8. Par samaksas dienu tiek uzskatīta diena, kad Pasūtītājs ir veicis naudas līdzekļu pārskaitījumu uz Izpildītāja norēķinu kontu, ko apliecina attiecīgais maksājuma uzdevums.
3. **Līguma izpildes termiņš, vieta un nosacījumi**
	1. Līgums stājas spēkā ar tā parakstīšanas dienu un tiek noslēgts uz 12 (divpadsmit) mēnešiem vai līdz līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.
	2. Puses ir tiesīgas pagarināt Līguma termiņu, Pusēm par to rakstiski vienojoties un ievērojot Publisko iepirkumu likuma nosacījumos.
	3. Puses ir tiesīgas izbeigt Līgumu, Pusēm par to rakstiski vienojoties.
	4. Pasūtītājs ir tiesīgs vienpusēji nekavējoties izbeigt Līgumu, ja Izpildītājs nepilda Līgumā noteiktās saistības.
	5. Pasūtītājs ir tiesīgs vienpusēji izbeigt Līgumu, par to informējot Izpildītāju 30 (trīsdesmit) dienas iepriekš pirms Līguma izbeigšanas, ja Pasūtītājam ir zudusi nepieciešamība saņemt Pakalpojumus no Izpildītāja.
	6. Puses ir tiesīgas vienpusēji pārtraukt Līguma izpildi pirms Līguma izpildes termiņa beigām, ja Līguma izpilde kļūst neiespējama, sakarā ar Rīgas pašvaldības veiktajām izmaiņām atkritumu apsaimniekošanas kārtībā.
4. **Izpildītāja tiesības un pienākumi**
	1. Izpildītājam ir pienākums sniegt Pakalpojumu kvalitatīvi un atbilstoši normatīvo aktu, kas regulē Pakalpojuma sniegšanu, prasībām, kā arī ievērot tehnikas, darba, vides un ugunsdrošības prasības.
	2. Gadījumā, ja Izpildītājs tehnisku iemeslu dēļ nevar nodrošināt Pakalpojuma sniegšanu norādītajā Pakalpojuma sniegšanas laika grafikā, Izpildītājs par to nekavējoties informē Pasūtītāju un vienojas par Pakalpojuma turpmāku nodrošināšanu.
	3. Izpildītājs bez maksas uzstāda konteinerus iepriekšējā mēneša pēdējā darba dienā, pirms atkritumu izvešanas uzsākšanas, Pasūtītāja norādītajās vietās, un nodrošina to lietošanu, bezmaksas remontu, nomaiņu, ja bojājumi radušies no Pasūtītāja neatkarīgu apstākļu dēļ, tai skaitā, ja defekti radušies konteinera ilgstošas ekspluatācijas dēļ.
	4. Izpildītājs apņemas saudzīgi izturēties pret Pasūtītāja īpašumu un objektiem (zaļo zonu, apstādījumiem, sētām un iežogojumiem).
	5. Izpildītājam ir tiesības pārtraukt Pakalpojumu sniegšanu, par to rakstiski paziņojot Pasūtītājam 15 (piecpadsmit) dienas iepriekš, ja Pasūtītājs nav veicis samaksu par sniegtajiem Pakalpojumiem un nav izteicis pretenzijas par sniegtā Pakalpojuma kvalitāti, vai arī jebkādā citādā veidā pārkāpj šī Līguma noteikumus. Pakalpojuma sniegšanas tiek turpināta pēc pārkāpumu novēršanas no Pasūtītāja puses.
	6. Izpildītājs ir tiesīgs saņemt visu tam nepieciešamo informāciju, kas nepieciešama kvalitatīva Pakalpojuma sniegšanai.
5. **Pasūtītāja tiesības un pienākumi**
	1. Pasūtītājs veic atkritumu uzkrāšanu Izpildītāja uzstādītajos konteineros.
	2. Pasūtītājs apņemas cieto sadzīves atkritumu konteineros uzkrāt tikai atbilstoša sastāva atkritumus, kā arī konteineros neievietot: bīstamos atkritumus, šķidros atkritumus, lielgabarīta atkritumus, ražošanas atkritumus, būvniecības atkritumus, riepas, izdedžus, sprāgstvielas un radioaktīvas vielas. Šādu atkritumu izvešanu Pasūtītājs var pasūtīt Izpildītājam, pamatojoties uz atsevišķu vienošanos.
	3. Pasūtītājs apņemas nodrošināt Izpildītāja atkritumu savākšanas autotransporta netraucētu piebraukšanu konteineru atrašanās vietām grafikā paredzētajās dienās.
	4. Ja nav iespējama piebraukšana ar speciālo tehniku veicamo zemes darbu vai komunikāciju remonta u.tml. iemeslu dēļ, tad šādā gadījumā Pasūtītājam savlaicīgi par to jāinformē Izpildītājs.
	5. Pasūtītājam ir tiesības pieprasīt no Izpildītāja pienācīgu šī līguma noteikumu izpildi.
	6. Pasūtītājs, rakstveidā brīdinot Izpildītāju 1 (vienu) dienu iepriekš, ir tiesīgs mainīt atkritumu izvešanas grafiku, konteineru izvietojumu un apjomus. Iepriekš minētās apjoma izmaiņas nekādā veidā neietekmē Līguma pielikumā Nr. 2 minēto vienības cenu, kā arī nevar būt pamats Līguma izbeigšanai no Izpildītāja puses.
	7. Ja Pasūtītājam ir radušās pretenzijas pret Izpildītāja sniegtajiem Pakalpojumiem, tad Pasūtītājs sastāda rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā Izpildītājam par saviem līdzekļiem ir jānovērš pretenzijā minētie trūkumi. Puses vienojas, ka Pasūtītājs ir tiesīgs atskaitīt no Izpildītājam saskaņā ar Līgumu izmaksājamām naudas summām maksu par nepienācīgi sniegtiem vai nesniegtiem Pakalpojumiem.

1. **Pušu atbildība par līguma nepildīšanu**
	1. Ja Pasūtītājs par kvalitatīvi saņemtu Pakalpojumu neveic samaksu saskaņā ar Līgumā noteiktā termiņā, tad Izpildītājs ir tiesīgs prasīt no Pasūtītāja līgumsodu 0,1% apmērā no nesamaksātās rēķina summas par katru nokavēto dienu, bet ne vairāk kā 10% no Līguma kopējās summas.
	2. Ja Izpildītājs neveic atkritumu savākšanu Līguma nosacījumos paredzētajā laikā un apjomā, Pasūtītājs ir tiesīgs prasīt no Izpildītāja līgumsodu 0,1% apmērā no atkritumu izvešanas mēneša maksas, bet ne vairāk kā 10% no Līguma kopējās summas. Par Izpildītājam aprēķinātā līgumsoda summu ir samazināms kārtējais Pasūtītāja maksājums.
	3. Līgumsoda samaksa neatbrīvo Puses no Līguma saistību pilnīgas izpildes un pienākuma atlīdzināt zaudējumus.
2. **Nepārvarama vara**
	1. Puses nav atbildīgas par šajā Līgumā noteikto saistību neizpildi vai daļēju izpildi gadījumā, ja tas ir noticis neparedzamas varas ietekmē, kurus Puses nevarēja paredzēt, novērst, ietekmēt un par kuru rašanos nenes atbildību, piemēram, normatīvo aktu izmaiņas, ugunsgrēks, dabas katastrofas, masu nekārtības, banku bankroti vai citi gadījumi.
3. **Konfidencialitāte**
	1. Izpildītājs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
	2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
4. **Citi noteikumi**
	1. Puses var grozīt un papildināt Līgumu un tā pielikumus, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Līguma sastāvdaļa.
	2. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
	3. Visus strīdus un domstarpības, kas Pusēm rodas saistībā ar Līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina Latvijas Republikas normatīvajos aktos noteiktajā kārtībā.
	4. Ja Līguma darbības laikā notiek Pušu reorganizācija vai likvidācija, tā tiesības un pienākumus realizē tiesību un saistību pārņēmējs.
	5. Izpildītājs nav tiesīgs Līguma saistību izpildi trešajai personai bez Pasūtītāja iepriekšējas piekrišanas.
	6. Pušu kontaktpersonas saistībā ar līguma izpildi:
		1. No Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_, e-pasts:\_\_\_\_\_\_\_\_\_\_\_\_;
		2. No Izpildītāja puses: \_\_\_\_\_\_\_\_\_\_\_ \_\_\_\_\_\_ tālr.\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.
	7. Juridiskas puses vai bankas rekvizītu maiņas gadījuma, Pušu pienākums ir 7 (septiņu) darba dienu laikā paziņot par to otrai Pusei.
	8. Līgums sastādīts latviešu valodā divos eksemplāros uz \_\_\_ lpp. Līgums sastāv no līguma teksta uz \_\_\_ lapām šādiem Līguma pielikumiem:
		1. Nr. 1 “Tehniskais piedāvājums” uz \_\_\_ lpp;
		2. Nr. 2 “Finanšu piedāvājums” uz \_\_\_ lpp;
		3. Nr. 3 “Pakalpojuma sniegšanas laika grafiks” uz \_\_\_ lpp.
	9. Līguma viens eksemplārs atrodas pie Pasūtītāja, bet otrs pie Izpildītājs, un abiem eksemplāriem ir vienāds juridiskais spēks.
5. **Pušu paraksti un juridiskās adreses**

|  |  |
| --- | --- |
| **Pasūtītājs:**Valsts sabiedrība ar ierobežotu atbildību “Traumatoloģijas un ortopēdijas slimnīca”Reģ. Nr. 40003410729Duntes iela 22, Rīga, LV-1005AS „Swedbank”Konta Nr. LV92HABA0551009437916Kods: HABALV22Tālrunis 67399300, fakss 67392348 | **Izpildītājs:** |
| *valdes priekšsēdētāja:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anita Vaivode*valdes locekļi:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Inese Rantiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Modris Ciems |     |

**Pielikums Nr. 6**

Iepirkuma procedūras

**„Sadzīves atkritumu apsaimniekošana un transportēšana”**

Identifikācijas Nr. VSIA TOS 2018/31MP

**Pretendenta pieredzes apraksta forma**

|  |  |  |  |  |
| --- | --- | --- | --- | --- |
| Nr. p.k. | Līguma nosaukums | Īss apraksts | Pasūtītājs | Īstenošanas vieta un laiks |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pretendentam: */nosaukums, reģistrācijas numurs, adrese/,* ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gadu pieredze Sadzīves atkritumu apsaimniekošanā un transportēšanā.

Uzņēmuma vadītājs (pilnvarotā persona) (paraksts)

\_\_ / \_\_ / \_\_\_\_ Z.v.

(diena/mēnesis/gads)

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)